CELEX: 62012CN0123
Language: sl
Date: 2012-03-06 00:00:00
Title: Zadeva C-123/12: Predlog za sprejetje predhodne odločbe, ki ga je vložilo Tribunalul Giurgiu (Romunija) 6. marca 2012 – SC Volksbank România SA proti Comisariatul Județean pentru Protecția Consumatorilor Giurgiu

26.5.2012   
            
            
               SL
            
            
               Uradni list Evropske unije
            
            
               C 151/19
            
         Predlog za sprejetje predhodne odločbe, ki ga je vložilo Tribunalul Giurgiu (Romunija) 6. marca 2012 – SC Volksbank România SA proti Comisariatul Județean pentru Protecția Consumatorilor Giurgiu
   (Zadeva C-123/12)
   2012/C 151/33
   Jezik postopka: romunščina
   
      Predložitveno sodišče
   
   Tribunalul Giurgiu
   
      Stranki v postopku v glavni stvari
   
   
      Tožeča stranka: SC Volksbank România SA
   
      Tožena stranka: Comisariatul Județean pentru Protecția Consumatorilor Giurgiu
   
      Vprašanji za predhodno odločanje
   
   
               1.
            
            
               Ali je člen 4(2) Direktive Sveta 93/13/EGS (1) mogoče razlagati tako, da v pojma „glavni predmet pogodbe“ in „cena“, ki sta navedena v tej določbi, spadajo elementi, ki pomenijo nadomestilo, do katerega je upravičena kreditna ustanova na podlagi potrošniške kreditne pogodbe, to je efektivno obrestno mero potrošniške kreditne pogodbe, ki jo sestavljajo zlasti fiksna ali spremenljiva obrestna mera, bančne provizije in drugi stroški, vključeni v pogodbo in opredeljeni v njej?
            
         
               2.
            
            
               Ali je člen 4(2) Direktive Sveta 93/13/EGS mogoče razlagati tako, da državi članici, ki je to določbo prenesla v nacionalno pravo, dopušča, da pri izvrševanju sodne pristojnosti preveri nedovoljenost pogodbenih pogojev, ki se nanašajo na glavni predmet pogodbe in ustreznost cene?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).